

 **REPUBLIKA HRVATSKA**

**BRODSKO - POSAVSKA ŽUPANIJA**

 **OPĆINA GARČIN**

 **OPĆINSKO VIJEĆE**

KLASA: 024-01/25-01/08

URBROJ: 2178-6-01-25-2

**Z A P I S N I K**

***2. sjednica Općinskog vijeća***

***Općine Garčin***

***30.lipanj 2025. g.***

Sjednica je započela s radom u 19,00 sati.

Prisutni članovi Općinskog vijeća

* Irena Katalinić (HDZ)
* Danijela Erić (HDZ)
* Karlo Peračković (HDZ)
* Željka Jelavić (HDZ)
* Mario Munivrana (HDZ)
* Tomislav Vidaković (BSNL, HSS, HSLS, HSP, MOST, SU, Hrvatski suverenisti, HNS)
* Goran Garačić (BSNL, HSS, HSLS, HSP, MOST, SU, Hrvatski suverenisti, HNS)
* Ana Vojnović (BSNL, HSS, HSLS, HSP, MOST, SU, Hrvatski suverenisti, HNS)
* Antonija Kodžoman-Bašić (BSNL, HSS, HSLS, HSP, MOST, SU, Hrvatski suverenisti, HNS)
* Marko Barić (DP)
* Željko Norac (DP)
* Željko Šimić (DP)
* Željko Polić (DP)

Ostali prisutni

* Josip Vidaković, općinski načelnik
* Ivana Klišanić, administrativni referent
* Monika Smoljo, računovodstveni referent
* Ivica Ninković, komunalni redar

Predsjednik Željko Norac pozdravlja sve prisutne vijećnike, načelnika i službenike te napominje da vijećnica Danijela Erić prije početka sjednice treba položiti svečanu prisegu, budući da nije bila nazočna na konstituirajućoj sjednici.

U ime Kluba vijećnika HDZ-a, vijećnica Irena Katalinić izjavila je da, sukladno članku 54. Poslovnika Općinskog vijeća Općine Garčin, sjednica nije sazvana pravodobno, tj. najkasnije pet dana prije održavanja, te da stoga nije legitimna. Dodala je da vijećnici HDZ-a nisu protiv dnevnog reda, ali da je prema pozivima sjednica trebala biti održana sutradan, a ne danas. Zbog navedenog, Klub vijećnika HDZ-a napustio je sjednicu.

Načelnik je rekao da sukladno istom članku Poslovnika (čl. 54) sjednica može biti sazvana u roku kraćem od 5 dana.

Predsjednik je nastavio sjednicu i pročitao predloženi

**Dnevni red**

* **Usvajanje zapisnika sa konstituirajuće sjednice Općinskog vijeća**
1. **Vijećnička pitanja**
2. **Prijedlog Proračuna Općine Garčin za 2025. godinu,**

 **2.1. Prijedlog Odluke o izvršenju proračuna Općine Garčin za 2025. godinu,**

**2.2. Prijedlog Programa gradnje objekta i uređaja komunalne infrastrukture i**

 **dodatnih ulaganja u Općini Garčin za 2025. godine,**

**2.3. Prijedlog Programa održavanja komunalne infrastrukture u 2025. godini,**

**2.4. Prijedlog Programa poboljšanja standarda i kvalitete života stanovništva**

 **Općine Garčin za 2025. godinu,**

**2.5. Prijedlog Programa utroška sredstava od korištenja prihoda od zakupa i**

 **prodaje poljoprivrednog zemljišta,**

* 1. **Prijedlog Programa utroška sredstava naknade za promjenu namjene poljoprivrednog zemljišta,**

**2.7. Prijedlog Programa utroška sredstava od šumskog doprinosa,**

1. **Prijedlog Odluke o raspoređivanju sredstava za financiranje političkih stanaka zastupljenih u Općinskom vijeću Općine Garčin za 2025. godinu,**
2. **Prijedlog Odluke o usvajanju Plana djelovanja u području prirodnih nepogoda za 2025. godinu Općina Garčin,**
3. **Prijedlog Provedbenog plana unaprjeđenja zaštite od požara na području Općine Garčin za 2025. godinu,**

1. **Prijedlog Plana razvoja sustava civilne zaštite sa financijskim učincima za trogodišnje razdoblje Općine Garčin za 2025.-2027. godinu,**
2. **Analiza stanja civilne zaštite za Općinu Garčin u 2024. godini,**
3. **Izvješće načelnika o radu za period od 01.01.2024. do 30.06.2024.**
4. **Prijedlog o opozivu i imenovanju članova Nadzornog odbora Trgovačkog društva**

**Garčin d.o.o.**

**10. Prijedlog za imenovanje članova Upravnog vijeća Dječjeg vrtića Latica Garčin**

Predloženi Dnevni red je jednoglasno usvojen.

Prije prve točke predsjednik je zamolio načelnika za kratki osvrt na protekli period od konstituiranja vijeća.

Načelnik Josip Vidaković je rekao da je u trenutku preuzimanja poslovanja Općine Garčin na računu bilo 16.000,00 eura, što je znatno manje u odnosu na potraživanja koja su nas u tom periodu čekala, prvenstveno za plaće službenika, projekta „Zaželi“, dječjeg vrtića i trgovačkog društva kao i potrebe turističke zajednice o kojima ga je izvijestila direktorica. Uz sve navedeno imali smo i obvezu isplate troškova izbora. Sveukupno u tom trenutku troškovi su bili preko 100.000,00 eura. Do sada su plaće i troškovi izbora isplaćeni. Statut Općine Garčin i Poslovnik Općinskog vijeća nisu usklađeni sa Zakonom pa imamo obvezu donošenja novih, ne usklađivanja, nego donošenja novih akata. Također je obavljena i inspekcija vatrogastva kojom su utvrđeni određeni nedostatci a jedan od njih je da Općina Garčin nije donijela odluku o visini naknade za vatrogasne intervencije na području Općine Garčin, tako da smo donijeli i tu Odluku i to za intervencije do 4 sata 25 eura a preko 4 sata 50 eura. Upravna inspekcija koja je provedena početkom prošle godine izrekla je mjere usklađivanja akata i poslovnika koji se odnose na upravne odjele i sistematizaciju radnih mjesta tako da moramo i to što prije uskladiti sa važećim propisima. Predali smo izvješće za projekt „Strategija zelene urbane obnove“ koje nije predano od 4. mjeseca.

Projekt dogradnje društvenog doma u Trnjanima za koji se natječaj očekuje u 9 mjesecu nam je upitan jer je dokumentacija zastarjela, tako da smo krenuli u žurni postupak preprojektiranja kako bismo se uspjeli prijaviti na natječaj a za koji bi trebali dobiti oko 850,000,00 eura.

Predsjednik se zahvaljuje na izlaganju.

Predsjednik je pitao ima li tko primjedbi ili sugestija na zapisnik sa konstituirajuće sjednice.

Nije bilo primjedbi.

Zapisnik je jednoglasno usvojen.

Prije vijećničkih pitanja predsjednik je sugerirao da postavljanje pitanja ne bude više od dva po vijećniku te je rekao da neće dozvoliti da vijećnici međusobno jedni drugima postavljaju pitanja i da se ulazi u međusobne rasprave.

**1. Vijećnička pitanja**

Vijećnik Barić pitao je da li se izdaju potvrde o korištenju poljoprivrednog zemljišta i do kada se izdaju?

Načelnik je rekao da se potvrde izdaju do kraja godine odnosno do skidanja usjeva svima koji uredno podmire zakup za tekuću godinu.

Vijećnica Kodžoman-Bašić je pitala za izgradnju biciklističkih staza na potezu Sl.Brod – Vrpolje s obzirom da se naša Općina nije prijavila na taj natječaj, postoji li mogućnost naknade prijave ili nešto slično.

Načelnik je rekao da je bio natječaj u sklopu ITU mehanizma za urbano području Slavonskog Broda te da su sve Općine koje su se prijavile i dobile sredstva u iznosu od 1.000.000,00 eura, ali naša Općina se nije prijavila. Prema informacijama imamo saznanje da će biti novi natječaj sa nešto drugačijim uvjetima koji zahtijevaju više zelenila sa naglaskom na ekologiju.

Vijećnica Vojnović je pitala da li se može dobiti nekakvo izvješće koliko je projekata ostvareno iz EU fondova s obzirom da na ovaj projekt nije bilo prijave. Načelnik je rekao da će izvješće biti pripremljeno za iduću sjednicu.

Vijećnik Garačić je pitao što se događa sa košenjem javnih površina i kako se misli taj problem riješiti u budućnosti. Drugo pitanje se odnosilo na nekolicinu djece iz naselja Vrhovina koja idu u školu u Klokočevik a nemaju pravo na prijevoz autobusom niti im taj termin prijevoza odgovara. Postoji li mogućnost da se taj problem riješi do početka nove školske godine?

Načelnik je odgovorio da je do prošlog tjedna na poslovima košenja bila zaposlena samo jedna osoba koja je taj posao obavljala. Ugovorom o djelu zaposlili smo još dvije osobe. Razgovarali smo i o mogućnosti angažiranja druge firme ali zbog trenutne financijske situacije nismo to mogli. Trenutno nam je ovo najbolja opcija, a dugoročno u planu nam je zapošljavanje osoba koje će raditi na održavanju zelenih površina. Za prijevoz djece ćemo pokušati naći neko rješenje do početka nove školske godine.

Predsjednik Norac zatražio je informaciju o kulturnim projektima koji se planiraju što je ostalo od dosadašnjih i kakvi su planovi. Zatražio je i informaciju kada se očekuje revizija poslovanja kako bismo vidjeli pravo stanje u kojem se nalazi Općina Garčin.

Načelnik je odgovorio da sve manifestacije koje su bile do sada i dalje će se održavati (biciklijada, roštiljada, gljivarski susreti i advent) ali u prihvatljivijem financijskom opsegu jer je do sada oko 15 % naših troškova odlazilo na turizam. U idućoj godini očekujemo i neke nove manifestacije ali sve u skladu sa financijskim mogućnostima.

Što se tiče revizije preduvjet nam je bio donošenje proračuna koji očekujemo da će danas biti izglasan. Nakon toga idemo u proces pronalaženja neovisne revizorske kuće koja će taj posao obaviti.

Vijećnik Šimić je pitao za korištenje nove mrtvačnice u Klokočeviku jer mještanima nije jasno jeli ona u funkciji s obzirom da je bilo posvećenje? Načelnik je rekao da nije upoznat te da mora provjeriti.

Komunalni redar Ivica Ninković je rekao da je mrtvačnica završena i opremljena, te da je za njeno korištenje nadležno pogrebno poduzeće Piramida Slavonski Brod.

Vijećnik Barić je pitao za status direktorice TZ, radi li ili je na godišnjem te kada planira podnijeti izvješće. Načelnik je rekao da je ona trenutno na godišnjem odmoru koji je odobrio bivši načelnik te da se očekuje da po povratku podnese financijsko izvješće.

1. **Prijedlog Proračuna Općine Garčin za 2025. godinu,**

 **2.1. Prijedlog Odluke o izvršenju proračuna Općine Garčin za 2025. godinu,**

**2.2. Prijedlog Programa gradnje objekta i uređaja komunalne infrastrukture i**

 **dodatnih ulaganja u Općini Garčin za 2025. godine,**

**2.3. Prijedlog Programa održavanja komunalne infrastrukture u 2025. godini,**

**2.4. Prijedlog Programa poboljšanja standarda i kvalitete života stanovništva**

 **Općine Garčin za 2025. godinu,**

**2.5. Prijedlog Programa utroška sredstava od korištenja prihoda od zakupa i**

 **prodaje poljoprivrednog zemljišta,**

* 1. **Prijedlog Programa utroška sredstava naknade za promjenu namjene poljoprivrednog zemljišta,**

**2.7. Prijedlog Programa utroška sredstava od šumskog doprinosa,**

Predsjednik predlaže da se pod točke objedine prilikom glasovanja s obzirom da su iste sastavni dio Proračuna

Službenica Monika Smoljo kaže da je proračun napravljen u vrlo kratkom vremenu prema dosadašnjim saznanjima i planovima i to žurnim postupkom kako bismo mogli koliko toliko normalno funkcionirati jer je odluka o privremenom financiranju vrijedila do 30.06.2025, napominjući da je teško sve predvidjeti unaprijed. Poslovanje u ovom periodu godine je otežano zbog povrata poreza na dohodak i to od prilike do 10.7., tako da praktički tijekom 6 mjeseca i početka 7 niti nemamo tu vrstu prihoda koja je vrlo bitna za proračun.

Načelnik je dodao da je predviđena rekonstrukcija doma u Trnjanima kako bi spasili taj projekt a prema informacijama koje ima do kraja godine bi trebao biti raspisan i natječaj za dogradnju vrtića tako da smo i to predvidjeli.

Predsjednik je pitao da li vijećnici mogu dobiti informaciju o nužnom financiranju u proteklom periodu sukladno odluci o istom, odnosno koji su to bili nužni troškovi iz proračuna?

Monika Smoljo je rekla da bi bilo dobro pričekati reviziju koja će sve to pregledati. U analitici se uvijek mogu vidjeti svi troškovi.

Pitanja više nije bilo.

Proračun Općine Garčin za 2025.g. je jednoglasno donesen.

1. **Prijedlog Odluke o raspoređivanju sredstava za financiranje političkih stanaka zastupljenih u Općinskom vijeću Općine Garčin za 2025. godinu,**

Predsjednik daje riječ načelniku koji kaže da je odluka napravljena za period do izbora te za period nakon izbora tako da se političkim strankama isplati srazmjerni dio.

Pitanja nije bilo.

Odluka je jednoglasno usvojena.

1. **Prijedlog Odluke o usvajanju Plana djelovanja u području prirodnih nepogoda za 2025. godinu Općina Garčin,**

Predsjednik pita načelnika jeli potrebno dodatno pojašnjenje s obzirom da su materijali dostavljeni kao i za prethodne točke.

Načelnik je rekao da je odluku izradila ovlaštena firma IN – konzalting iz Slavonskog Broda specijalizirana za izradu takvih izvješća koja mi moramo po zakonu periodično donositi.

Pitanja nije bilo.

Odluka je jednoglasno usvojena.

1. **Prijedlog Provedbenog plana unaprjeđenja zaštite od požara na području Općine Garčin za 2025. godinu,**

Predsjednik daje riječ načelniku koji kaže da je Plan također izrađen od strane ranije navedene ovlaštene firme i njegovo donošenje podliježe zakonskoj obvezi.

Pitanja nije bilo.

Prijedlog je jednoglasno usvojen.

1. **Prijedlog Plana razvoja sustava civilne zaštite sa financijskim učincima za trogodišnje razdoblje Općine Garčin za 2025.-2027. godinu,**

Kao i za prethodne točke pojašnjenje je isto.

Pitanja nije bilo.

Plan je jednoglasno usvojen.

1. **Analiza stanja civilne zaštite za Općinu Garčin u 2024. godini,**

Analizu je također izradila specijalzirana I ovlaštena firma kao i sve prethodno.

Pitanja nije bilo.

Analiza je jednoglasno donesena i usvojena.

1. **Izvješće načelnika o radu za period od 01.01.2024. do 30.06.2024.**

Predsjednik kaže da je ovo izvješće bivšeg načelnika te da se o njemu ne glasa.

S obzirom da je ovo izvješće bilo na dnevnom redu krajem prošle godine kada proračun nije izglasan još je potrebno podnijeti izvješće od 1.7. do 31.12.2024. te od 1.1.2025. do ???

Pitanja nije bilo.

Izvješće je primljeno na znanje

1. **Prijedlog o opozivu i imenovanju članova Nadzornog odbora Trgovačkog društva Garčin d.o.o.**

Predsjednik daje riječ predsjedniku komisije za izbor i imenovanja vijećniku Željku Šimić.

Predsjednik komisije za izbor i imenovanja je iznio slijedeći prijedlog:

1. Igor Mirosavljević - predsjednik
2. Željko Pavić - član
3. Filip Perković - član
4. Kristina Miskrić Knežević - član

Klub vijećnika HDZ-a nije dao svoj prijedlog za 5. člana.

Načelnik je rekao da u tom slučaju komisija treba dati prijedlog i za 5. člana s čime se složio i vijećnik Barić jer se imenovanje mora provesti u sudskom registru te da se nema što čekati.

Na prijedlog vijećnika Barić komisija za izbor i imenovanja je dopunila prijedlog da peti član bude vijećnik Goran Garačić.

Prijedlozi su jednoglasno prihvaćeni te je Odluka jednoglasno donesena.

1. **Prijedlog za imenovanje članova Upravnog vijeća Dječjeg vrtića Latica Garčin**

Predsjednik daje riječ predsjedniku komisije za izbor i imenovanja vijećniku Željku Šimić.

Predsjednik komisije za izbor i imenovanja Željko Šimić je iznio slijedeći prijedlog za članove Upravnog vijeća DV Latica Garčin koje imenuje Općinsko vijeće:

1. Lea Bukvić – predsjednica
2. Marko Barić – član
3. Vesna Bukvić – član

Prijedlog je jednoglasno prihvaćen, te je Odluka jednoglasno donesena.

Sjednica je završila s radom u 19,40 sati.

 Predsjednik Općinskog vijeća

 Željko Norac

Zapsinik sastavila:

Ivana Klišanić